इक पुराना पेड़ बाक़ी है अभी तक गाँव में क्यूँ कि बूढा एक माली है अभी तक गाँव में  झुक पड़े सर आप ही का जब अदब से वो मिलें प्यार और तहज़ीब बाक़ी है अभी तक गाँव में  शहर में हैं चाहतें, बस एक शब की रंगतें प्रेम की पहचान साँची है अभी तक गाँव में  कल्पना है या हकीक़त गाँव में बिजली- सड़क सोचती जनता बिचारी है अभी तक गाँव में  देश के मंदिर को खतरा है नहीं तैमूर से, अन्ना जैसा गर पुजारी है अभी तक गाँव में  रहनुमाओं गाँव आकर पूछिए साहिल का हाल ज़िन्दगी जिसने गुजारी है अभी तक गाँव में .